
R A P O R T


asupra proiectului de Lege privind aprobarea Ordonanţei Guvernului nr.10/1998 pentru modificarea art.8 din Ordonanţa Guvernului nr.32/1995 privind timbrul judiciar.





		Cu adresa nr.15 din 3 februarie 1998, înregistrată sub nr.76/XVIII/11 din 3 februarie 1998, Secretarul General al Camerei Deputaţilor a trimis spre dezbatere şi avizare în fond, la Comisia juridică, de disciplină şi imunităţi, proiectul de lege menţionat mai sus.


		Cu adresa nr.35/21.01.1998, Consiliul Legislativ a avizat favorabil proiectul de Ordonanţă pentru modificarea şi completarea Ordonanţei Guvernului nr.32/1995 privind timbrul judiciar.


		In temeiul prevederilor art.57 din Regulamentul Camerei Deputaţilor, Comisia juridică, de disciplină şi imunităţi a examinat proiectul de lege în şedinţa din 10 februarie 1998.


		In urma dezbaterilor, membrii comisiei au hotărât, în unanimitate, ca proiectul de lege să fie supus Plenului Camerei Deputaţilor spre dezbatere şi adoptare în forma prezentată.


		In raport de obiectul şi conţinutul său, se constată că proiectul de lege face parte din categoria legilor ordinare.

